- Håper laget hans taper hver eneste kamp de spiller
I april 2003 scoret Ronaldo (36) hattrick mot Manchester United på Old Trafford og sendte den engelske klubben ut av Champions League. På pressekonferansen før tirsdagens kontroversielle kamp ble Alex Ferguson spurt om han fryktet at Cristiano Ronaldo (27) ville gjøre det samme. Da svarte skotten slik, ifølge BBC: - Den eldre Ronaldo, den tjukke Ronaldo, var på toppen av sin karriere den gang. Vår tids Ronaldo er en fantastisk atlet. Han går aldri glipp av en kamp, har en fantastisk fysikk, fart, to gode føtter og er utrolig sterk i lufta.Konfrontert med kommentarene til Ferguson, svarer Ronaldo slik: - Det var veldig uprofesjonelt og repektløst. Spesielt når det kommer fra en mann med tittelen sir, sier Ronaldo ifølge The Guardian før han legger til: - Jeg har ikke noe å si til Ferguson, annet enn at jeg håper laget hans taper hver eneste kamp de spiller.Ronaldo la opp som fotballspiller i februar, 2011, og gikk fort kraftig opp i vekt. I september 2012 kom det frem at hadde gått med på å lage TV-program av hans private kamp mot kiloene. Han veide da 118 kilo. - Jeg har problemer med vekten. Det er et mareritt, sa Ronaldo da den brasilianske TV-stasjonen Globo television presenterte realityserien. I desember i fjor kom det frem at Ronaldo hadde slanket vekk 17 kilo. Magen var krympet fra 107 til 93 centimeter. Ronaldos personlige trener, Marcio Atalla, uttalte da at han var i så god form at han kunne gjenopptatt karrieren.
Før kampen mot Real Madrid kalte Manchester United-manager Alex Ferguson tidligere Brasil-spiss for tjukk. - Respektløst, svarer brassen.